Národná rada Slovenskej republiky

VII. volebné obdobie

Číslo: PREDS-561/2017

**906**

# Návrh

**na voľbu kandidátov na členov disciplinárnych senátov**

**Predkladá: Obsah:**

Ústavnoprávny výbor 1. Návrh uznesenia Národnej rady

Národnej rady Slovenskej republiky Slovenskej republiky

2. Predkladacia správa

3. Menný zoznam navrhovaných

4. Návrhy kandidátov

5. Uznesenie Ústavnoprávneho výboru

Národnej rady Slovenskej republiky

**Bratislava marec 2018**

**Národná rada Slovenskej republiky**

**VII. volebné obdobie**

Číslo: PREDS-561/2017

*Návrh*

**Uznesenie**

**Národnej rady Slovenskej republiky**

z ............................

k návrhu na voľbu kandidátov na členov disciplinárnych senátov

**Národná rada Slovenskej republiky**

podľa § 119a ods. 3 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov

**navrhuje**

Súdnej rade Slovenskej republiky

týchto kandidátov na členov disciplinárnych senátov:

Meno a priezvisko počet hlasov

**Predkladacia správa**

Podľa ustanovenia § 119a ods. 1 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (ďalej „zákon o sudcoch“), Súdna rada Slovenskej republiky volí na obdobie troch rokov členov disciplinárnych senátov z kandidátov navrhnutých sudcovskými radami, ministrom spravodlivosti Slovenskej republiky a Národnou radou Slovenskej republiky.

Národnej rade Slovenskej republiky boli doručené žiadosti predsedníčky Súdnej rady Slovenskej republiky č. SR 185/2017, č. SR 233/2017 a č. SR 67/2018, na základe ktorých má Národná rada Slovenskej republiky navrhnúť Súdnej rade Slovenskej republiky piatich kandidátov na členov disciplinárnych senátov, **a to štyroch sudcov a jednu osobu inú ako sudca.** Dôvodom je vyhlásenie volieb členov disciplinárnych senátov z kandidátov navrhnutých Národnou radou Slovenskej republiky, a to vzhľadom na zánik členstva viacerých členov disciplinárnych senátov z dôvodov podľa § 119e ods. 1 písm. a), d) a h) zákona o sudcoch.

Za člena disciplinárneho senátu môže byť podľa ustanovenia § 119b ods. 1 zákona o sudcoch zvolený **sudca,** ktorý vo funkcii sudcu pôsobí najmenej päť rokov, proti ktorému sa nevedie disciplinárne konanie alebo trestné stíhanie, ktorému nebolo uložené disciplinárne opatrenie a ktorý nie je členom Súdnej rady Slovenskej republiky, predsedom súdu alebo podpredsedom súdu. Podľa § 119b ods. 3 zákona o sudcoch, sudca môže byť zvolený za predsedu a člena disciplinárneho senátu najviac dve po sebe nasledujúce funkčné obdobia.

Za člena disciplinárneho senátu môže byť podľa § 119b ods. 2 zákona o sudcoch zvolená aj **iná osoba ako sudca,** ktorá spĺňa podmienky na vymenovanie za sudcu podľa § 5 ods. 1 písm. a) až d) a f) zákona o sudcoch (t. j. občan, ktorý v deň zvolenia dosiahol vek aspoň 30 rokov, získal vysokoškolské vzdelanie druhého stupňa v študijnom odbore právo na právnickej fakulte vysokej školy v Slovenskej republike alebo má uznaný doklad o vysokoškolskom právnickom vzdelaní druhého stupňa vydaný zahraničnou vysokou školou; ak získal vysokoškolské vzdelanie najprv v prvom stupni a následne v druhom stupni, vyžaduje sa, aby v oboch stupňoch získal vzdelanie v odbore právo, má plnú spôsobilosť na právne úkony a je zdravotne spôsobilý na výkon funkcie člena disciplinárneho senátu, je bezúhonný a má trvalý pobyt na území Slovenskej republiky), vykonáva právnickú prax najmenej desať rokov a nie je členom Súdnej rady. Podľa § 119b ods. 3 zákona o sudcoch, iná osoba ako sudca môže byť zvolená za člena disciplinárneho senátu najviac dve po sebe nasledujúce funkčné obdobia.

Predseda Národnej rady Slovenskej republiky vyzval oprávnené subjekty, aby v termíne do 7. marca 2018 (termín bol dvakrát predlžovaný) predložili príslušné návrhy Ústavnoprávnemu výboru Národnej rady Slovenskej republiky. V určenom termíne oprávnené subjekty predložili **šesť návrhov – štyroch sudcov a dve osoby iné ako sudcovia.** Ústavnoprávny výbor Národnej rady Slovenskej republiky na 65. schôdzi 12. marca 2018 návrhy prerokoval.

**Uznesením č. 349**  konštatoval, že navrhnutí: JUDr. Martin **Baločko** (sudca), JUDr. Milan **Husťák** (sudca), JUDr. Pavel **Varga** (sudca), JUDr. Dana **Wänkeová** (sudkyňa), JUDr. Tibor **Sásfai** (iná osoba ako sudca), Mgr. Dávid **Štefanka** (iná osoba ako sudca) **spĺňajúpodmienky** ustanovené v  § 119b zákona o sudcoch.

Ústavnoprávny výbor Národnej rady Slovenskej republiky odporučil vykonať voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky č. 498 zo 17. júna 2011.

**Národná rada Slovenskej republiky má na základe žiadosti Súdnej rady Slovenskej republiky zvoliť piatich kandidátov, a to štyroch sudcov a jednu osobu inú ako sudca.**

Základné údaje o navrhovaných kandidátoch sú uvedené v predkladanom materiáli.

**Zoznam**

**navrhovaných kandidátov na členov disciplinárnych senátov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Navrhovaní: Navrhovatelia – poslanci**

**Národnej rady SR:**

JUDr. Martin **Baločko** (sudca) Darina Gabániová

JUDr. Milan **Husťák** (sudca) Anton Hrnko

JUDr. Pavel **Varga** (sudca) Darina Gabániová

JUDr. Dana **Wänkeová** (sudkyňa) Darina Gabániová

JUDr. Tibor **Sásfai** (iná osoba ako sudca) Róbert Madej

Mgr. Dávid **Štefanka** (iná osoba ako sudca)Peter Kresák

# Návrh

**na voľbu JUDr. Martina Baločka**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Martin Baločko** sudca

**Právnické vzdelanie:** Právnická fakulta Univerzity Pavla Jozefa Šafárika v Košiciach (rok ukončenia 1998)

**Vo funkcii sudcu pôsobí**

**najmenej päť rokov:** spĺňa

**Navrhovateľ:**  Darina Gabániová

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa**ustanovené podmienky

# Návrh

**na voľbu JUDr. Milana Husťáka**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Milan Husťák** sudca

**Právnické vzdelanie:** Právnická fakulta Univerzity Pavla Jozefa Šafárika v Košiciach (rok ukončenia 2005)

**Vo funkcii sudcu pôsobí**

**najmenej päť rokov:** spĺňa

**Navrhovateľ:**  Anton Hrnko

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa**ustanovené podmienky

# Návrh

**na voľbu JUDr. Pavla Vargu**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Pavel Varga** sudca

**Právnické vzdelanie:** Právnická fakulta Univerzity Komenského v Bratislave (rok ukončenia 1998)

**Vo funkcii sudcu pôsobí**

**najmenej päť rokov:** spĺňa

**Navrhovateľ:**  Darina Gabániová

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa**ustanovené podmienky

# Návrh

**na voľbu JUDr. Dany Wänkeovej**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Dana Wänkeová** sudkyňa

**Právnické vzdelanie:** Právnická fakulta Univerzity Komenského v Bratislave (rok ukončenia 1996)

**Vo funkcii sudcu pôsobí**

**najmenej päť rokov:** spĺňa

**Navrhovateľ:**  Darina Gabániová

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa**ustanovené podmienky

# Návrh

**na voľbu JUDr. Tibora Sásfaia**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Tibor Sásfai** advokát

**Právnické vzdelanie:** Právnická fakulta Univerzity Pavla Jozefa Šafárika v Košiciach (rok ukončenia 1978)

**Právnická prax najmenej desať rokov:** spĺňa

**Navrhovateľ:**  Róbert Madej

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa**ustanovené podmienky

# Návrh

**na voľbu Mgr. Dávida Štefanku**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mgr. Dávid Štefanka** advokát

**Právnické vzdelanie:** Právnická fakulta Univerzity Komenského v Bratislave (rok ukončenia 2007)

**Právnická prax najmenej desať rokov:** spĺňa

**Navrhovateľ:** Peter Kresák

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa**ustanovené podmienky

## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

65. schôdza

Číslo: PREDS-561/2017

349

**U z n e s e n i e**

**Ústavnoprávneho výboru Národnej rady Slovenskej republiky**

**z 12. marca 2018**

k návrhu **na voľbu kandidátov** **na členov disciplinárnych senátov**

Ústavnoprávny výbor Národnej rady Slovenskej republiky

## A. k o n š t a t u j e, ž e

navrhnutí na voľbu kandidátov na členov disciplinárnych senátov:

1. JUDr. Martin **Baločko** (sudca)
2. JUDr. Milan **Husťák** (sudca)
3. JUDr. Pavel **Varga** (sudca)
4. JUDr. Dana **Wänkeová** (sudkyňa)
5. JUDr. Tibor **Sásfai** (iná osoba ako sudca)
6. Mgr. Dávid **Štefanka** (iná osoba ako sudca)

**spĺňajú podmienky** ustanovené v § 119b zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov;

1. **o d p o r ú č a**

Národnej rade Slovenskej republiky

**vykonať voľbu** kandidátov na členov disciplinárnych senátov podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011;

1. **p o v e r u j e**

poslanca Národnej rady Slovenskej republiky Tibora **Bernaťáka** informovať Národnú radu Slovenskej republiky o výsledku prerokovania návrhu v ústavnoprávnom výbore a o stanovisku výboru.

Róbert Madej v. r.

predseda výboru

overovatelia výboru:

Ondrej Dostál

Peter Kresák

## 